Hem començat a aplicar les mesures previstes pel Pla de sequera per a la situació d’alerta, que inclouen el tancament de les dutxes de les platges, la intensificació de les campanyes de conscienciació i l’increment de l’ús d’aigua regenerada per a neteja i reg. Llegeix més
Hem obert un concurs per a la creació de projectes d’intervenció artística a l’àmbit urbà. Amb el projecte Creart Urbà 2016 es vol provocar un impacte positiu en els entorns on es desenvolupin aquestes mostres d’art urbà, a més de generar una programació estable d’intervencions a la ciutat i relacionar l’art urbà amb la regeneració de barris vulnerables. Llegeix més
Hem donat el sus a la Setmana Europea de la Mobilitat amb el Park(ing) Day, una iniciativa mundial que transforma per un dia algunes places d’aparcaments en espais públics i recreatius. El passat divendres es realitzaren 18 activitats arreu de Palma, 4 de les quals organitzades des de l’àrea d’Igualtat, Joventut i Drets Cívics. Llegeix més
Des de l’àrea de Sanitat i Consum, ens hem centrat en tres activitats dedicades a la protecció i la promoció de la salut de la ciutadania de Palma: un taller d’intel·ligència emocional, la incorporació al Comitè de seguiment i control de malalties transmeses per vectors i una reunió amb el director general de Planificació, Avaluació i Farmàcia de la Conselleria de Salut del Govern Balear per analitzar les necessitats de la ciutat de Palma pel que fa a les infraestructures sanitàries. Llegeix més
Hem fet la primera passa per a la renovació total del sistema de recollida de residus de la ciutat. EMAYA renovarà el 90% dels contenidors de Palma i el 50% de la flota de camions. S’implantarà un nou sistema de recollida fonamentat en l’implantament d’illes homogènies i completes de contenidors, contenidors accessibles per a qualsevol persona i la incorporació de forma progressiva la recollida selectiva de matèria orgànica. Llegeix més
Hem presentat l’oferta de cursos que s’impartiran als 29 casals de barri durant el curs 2016-2017. Des de l’àrea de Participació Ciutadana i Coordinació Territorial estam treballant per a potenciar la gestió cívica dels Casals de Barri. La intenció és que cada vegada més casals estiguin gestionats pel teixit associatiu i aconseguir que els casals siguin el nucli central de la vida als barris, dinamitzant la comunitat i fomentant l’oci no-mercantilitzat. Llegeix més
Hem renovat la col·laboració amb el Fons Mallorquí de Solidaritat i Cooperació. L’Ajuntament de Palma contribuirà així amb una partida de 20 mil euros per a poder finançar l’execució de projectes de cooperació al desenvolupament humà integral als països empobrits. Llegeix més
Hem garantit que l’inici de curs escolar es produeixi amb normalitat paralitzant durant aquesta setmana les obres de millora als centres escolars i a la via pública, les quals estan ja quasi enllestides. La inversió feta aquest estiu demostra el compromís de l’equip de govern en la dignificació dels centres escolars. Llegeix més
Ens hem sumat, des de l’àrea d’Igualtat, Joventut i Drets Cívics, a la campanya Motxilles Solidàries 2016 que duen a terme l’ONG Monti-sión Solidària, les Cooperatives d’Ensenyament i la Federació d’Associacions de Pares i Mares d’Alumnes (FAPA). El Centre Flassaders es va posar a disposició com a centre de recollida de donatius per a la campanya, on totes les persones que ho desitgassin podien dur al centre motxilles i material escolar per a ser reutilitzat. Llegeix més
Hem demanat, una vegada més i juntament amb les companyes de Podem Illes Balears, la dimissió d’Álvaro Gijón tant del seu lloc com de regidor com de diputat. A més a més, reiterant la demanda d’explicacions al PP de Palma i de Balears, per responsabilitat política i per respecte a la ciutadania. Com diu Aurora Jhardi, “aquest silenci del PP comença a semblar un silenci còmplice”. Mira el vídeo